En XIXvet hag en XXvet kantved ez eus bet degaset stiloù nevez eus an diavaez (brik e Roazhon pe ar stil italian e Klison) hag a ziskemm da vat gant an teknikoù henvoazeloc’h: tiez bord an aod e Dinarzh, ar c’hêrioù adsavet war-lerc’h ar brezel diwezhañ (Brest, an Oriant, Sant-Nazer), pe c’hoazh an tiez “neobreton” er bloavezhioù 1970-1980 (gant pennaennoù divizet gant servijoù ar Stad), ken niverus ma’z eo deuet unton ha disneuz ar vro.